  Майя Бывальцева 13-тӥ шуркынмонэ Россиысь тренеръёслэн штабзы биатлонъя Дуннелэн кубокез но IBU-лэн кубокез понна вожвылъяськонъёслэн нырысетӥ люкетъёсаз мынӥсь спортсменъёсты пусйиз. Дуннелэн кубокез понна нюръяськонэ Удмуртиысь Александр Поварницын но шедиз. Со сярысь Россиысь биатлонистъёслэн огазеяськонзылэн пресс-службаез ивортӥз. Улосчимы командае Ханты-Мансийскын ортчем кык контрольной ӵошатсконъёслы йылпумъянъёсъя шедиз. Александр Поварницын валӥсь командае спорт принципъя тренеръёслэн штабзылэн пумкылъянэзъя быръемын. Контрольной гонкаосын кык кыкетӥ интыосын со вань пыриськисьёс пӧлын очкоосъя устоез вал Виктор Майгуров, Россиысь биатлонистъёслэн огазеяськонзылэн президентэзАзьвылгес быръёнъёсты Александр Логинов, Эдуард Латыпов, Матвей Елисеев, Евгений Гараничев но Карим Халили ортчизы. Удмуртиысь спортсмен IBU-лэн кубокез понна вожвылъяськонлэн но нырысетӥ люкетаз вань – со Ильназ Мухамедзянов. Со сяна, ӵошатсконъёсы Никита Поршнев, Даниил Серохвостов, Антон Бабиков, Василий Томшин, Кирилл Стрельцов мынозы, запасын – Максим Цветков. Дуннелэн кубокез но IBU-лэн кубокезлэн нырысетӥ люкетъёсыз Швециысь Эстерсундын но Идреын 27-тӥ но 25-тӥ шуркынмонэ кутскозы. Ватсалом, нылъёслэн контрольной гонкаоссы Тюменьын 15-тӥ но 16-тӥ шуркынмонэ ортчозы. Тодэ вайытом, 2022-тӥ арын тулыспалэ Сарапул ёросысь Сигаево черкогуртын ортчоно Спортъя XXVIII элькун тол гурт шудонъёслэн талисманзы Камушка луоз.  Тегъёс: Спорт Биатлон Удмуртия Россия АлександрПоварницын  